JayJayThrowThrow/commonwealth-wiki-mix huggingface dataset:
زرد صحافت

زرد صحافت یا پیلی صحافت کی ایک پست ترین شکل جس میں کسی خبر کے سنسنی خیز پہلو پر زور دینے کے لیے اصل خبر کی شکل اتنی مسخ کر دی جاتی ہے کہ اس کا اہم پہلو قاری کی نظر سے اوجھل ہو جاتا ہے۔ یہ اصطلاح انیسویں صدی کی آخری دہائی میں وضع ہوئی۔ جب نیویارک کے اخبارات کے رپورٹر اپنے اخبار کی اشاعت بڑھانے کے لیے ایک دوسرے سے بڑھ چڑھ کر وحشت ناک اور ہیجان انگیز رپورٹنگ کرتے تھے۔ یہ اشاعتی جنگ (Circulation War) اس وقت عروج پر پہنچی جب بعض اخبارات نے کیوبا میں ہسپانوی فوجوں کے مظالم کی داستانیں خوب نمک مرچ لگا کر شائع کیں اور امریکی رائے عامہ کو سپین کے خلاف اس قدر برانگیختہ کر دیا کہ امریکا اور سپین کی جنگ تقریباً ناگزیر ہو گئی۔ زرد صحافت کی اصطلاح دراصل اس سنسنی خیز کامک سیریل سے ماخوذ ہے جو Yellow kid کے عنوان سے امریکی اخبارات میں شائع ہوتا تھا۔

فرضی خبر ایک قسم کی پیلی صحافت (yellow journalism ) ہے۔ کسی بھی خبر کی تشہیر کہ لیے اس کو جان بوجھ کر عوام میں تلبیس اطلاعات (Disinformation) کی صورت پھیلایا جاتا ہے، جس کو روایتی چھاپنے اور نشر کے خبر رساں ذرائع اور سماجی رابطوں کی ویب گاہ کے ذریعے عوام تک پہنچایا جاتا ہے۔ لیکن یہاں غور طلب بات یہ بھی ہے کہ اس فرضی خبر کی آڑ میں اصل خبر پر بھی شکوک پیدا کیے جاتے ہیں۔
مزید دیکھیے

* فرضی خبر
* جھوٹی صحافت
حوالہ جات

زمرہ:سیاسی اصطلاحات
زمرہ:صحافت کی تنقید
زمرہ:صحافتی اصطلاحات
زمرہ:ٹیبلوئیڈ صحافت
زمرہ:ویکی ڈیٹا سے مطابقت رکھنے والی مختصر تفصیل
زمرہ:ابلاغ عامہ کے مسائل
زکام

زکام (catarrh) جس کو بعض اوقات رشح بھی کہا جاتا ہے اصل میں نظام تنفس کی بالائی سبیل (tract) کو متاثر کرنے والی ایک عدوی بیماری (infectious disease) ہے جو متعدد اقسام کے virus کی وجہ سے پیدا ہوتی ہے۔ اس بیماری میں عام طور پر سرد زکام (common cold) جیسی علامات شامل ہوتی ہیں۔ عدوی کی وجہ سے ناک کے اندرونی حصے اور سر میں پائی جانے والی مخاطی (mucous) جھلیاں متورم ہو اور سوزشی ہو جاتی ہیں جس کی وجہ سے ناک کا بہاؤ (rhinorrhea)، سانس میں رکاوٹ اور کھانسی کی کیفیات پیدا ہوتی ہیں۔
آسان بیان

اڑ کر لگنے والی بیماری جو انتہائی چھوٹے چھوٹے جراثیم وائرس کی ایک قسم کے ذریعے پیدا ہوتی ہے۔ موسم سرما میں یہ بیماری خوب پھیلتی ہے۔ گلے کا خراب ہونا۔ چھینکیں آنا، ناک بہنا، کھانسی اور کبھی غدود یا سینے میں درد اس بمیاری کی علامتیں ہیں۔ اکثر حرارت بھی ہو جاتی ہے۔ زکام کی حالت میں ضروری ہے کہ مریض آرام کرے یا کم از کم مکان کے اندر رہے۔ گلے کی سوزش دور کرنے کے لیے غرارے کرے اور مخصوص سنونگھنے کی ادویات استعمال کرے۔ ہلکی غذا کھانا ضروری ہے۔ تندرستی اور توانائی معیاری ہو تو زکام پاس نہیں پھٹکتا۔ تھکاوٹ یا گھر سے باہر دیر تک سردی میں رہنے کی وجہ سے توانائی کم ہوتی ہے تو جراثیم غلبہ حاصل کر لیتے ہیں اور زکام لگ جاتا ہے۔ زکام کے مریض کی چھینکوں کی زد سے دور رہنا چاہیے اور اس کا رومال اور تولیہ وغیرہ استعمال نہیں کرنا چاہیے۔


زمرہ:تنفسی امراض
زمرہ:متعدی امراض
زمرہ:وائرسی امراض
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
زمرہ:جانوروں کی وائرسی بیماریاں
اسلام میں زکریا

تصغیر|زکریا علیہ اسلام کی قبر، جو ملک شام کی عظیم [[جامع مسجد حلب میں ہے۔]]
اسرائیلی پیغمبر زکریا کا قرآن کی سورۃ آل عمران، سورۃ انعام، سورۃ مریم اور سورۃ انبیاء میں آپ کو مجملاً ذکر ہے۔ اس سے معلوم ہوتا ہے کہ آپ بنی اسرائیل کے پیغمبر تھے۔ اور ہیکل کے کاہن بھی۔ مریم علیہا السلام آپ ہی کے خاندان سے تھیں۔ جب وہ پیدا ہوئیں تو ان کی والدہ نے منت کے مطابق انھیں ہیکل کی نذر کر دیا۔ حضرت زکریا علیہ السلام جب بی بی مریم کے حجرے میں جاتے تو دیکھتے کہ ان کی پاس کھانے پینے کی چیزیں رکھی ہیں۔ آپ کے پوچھنے پر بی بی مریم نے بتایا کہ اللہ کی طرف سے ہے اور اللہ جسے چاہتا ہے بے حد و حساب رزق دیتا ہے۔ حضرت زکریاعلیہ السلام لاولد تھے۔ بیوی بانجھ تھیں اور خود بہت بوڑھے، لیکن اولاد کی تمنا تھی۔ آپ نے اللہ سے وارث کی دعا کی۔ خدا نے آپ کو ایک فرزند عطا کیا جس کا نام آپ نے حکم خداوندی کے مطابقحضرت یحیٰی علیہ السلام رکھا۔

مسلم مورخین اور مفسرین نے احادیث وروایات کی مدد سے حضرت زکریا علیہ السلام کے حالات پر روشنی ڈالنے کی کوشش کی ہے۔ ان علما کا اس امر پر تو اتفاق ہے کہ آپ حضرت سلیمان بن داؤد علیہ السلام کی اولاد میں سے تھے۔ لیکن والد کے نام کے بارے میں اختلاف ہے۔ کسی نے ادن کسی نے لدن، کسی نے دان اور کسی نے شبوی برخیا لکھا ہے۔ آپ کا پیشہ نجاری تھا۔
شہادت

بنی اسرائیلیوں نے آپ کو شہید کر دیا۔ ثعلبی اور ابن اثیر کے بقول قاتل آپ کے پیچھے دوڑے تو آپ ایک درخت کے پاس پناہ لینے گئے۔ درخت شق ہو گیا اور آپ اس میں سما گئے لیکن عبا کا دامن باہر رہ گیا۔ لوگوں نے درخت کو آرے سے چیر ڈالا جس سے آپ شہید ہو گئے
انجیل و تورات میں ذکر

تورات میں بھی حضرت زکریا علیہ السلام نام کے ایک نبی کا ذکر ہے اور ایک باب صحیفہ زکریا علیہ السلام کے نام سے ہے لیکن قرآن کے زکریا اورتورات کے زکریا علیہ السلام کے زمانوں میں بہت بعد ہے۔ تورات کے بیان کے مطابق حضرت زکریا علیہ السلام داریوس یا دار کے ہم عصر تھے اور قرآن کے بموجب عیسیٰ علیہ السلام کے معاصر ۔تورات کے مطابق آپ کے والد کا نام برخیاہ بن عدد تھا ۔بائبل کے عہد نامہ جدید انجیل میں بھی آپ کا ذکر ہے اور بیشتر قرآن کے مطابق ہے۔ انجیل لوقا میں حضرت عیسیٰ علیہا السلام کے ضمن میں آپ کا ذکر آیا ہے۔ آپ کی شہادت کے متعلق اشارات انجیل متی باب 23،35 اور انجیل لوقا باب 11 اور 51 میں پائے جاتے ہیں۔ انجیل کے بیان کے مطابق آپ کاہن تھے اور یہودیہ کے بادشاہ ہیرود کے زمانے میں گذرے ہیں۔ یہودیوں نے آپ کو ہیکل اور قربان گاہ کے درمیان قتل کیا تھا۔ لیکن انجیل آپ کو پیغمبر نہیں مانتی۔ صرف نیک کاہن کہتی ہے۔
حوالہ جات

زمرہ:ارض مقدسہ کے مقدسین
زمرہ:اسلام میں بائبل کی شخصیات
زمرہ:اناجیل اربعہ کی شخصیات
زمرہ:رومی دور کے یہودی
زمرہ:عبرانی بائبل میں انبیاء
زمرہ:عہد نامہ جدید کے انبیا
زمرہ:فرشتہ بیں شخصیات
زمرہ:لوقا کی انجیل
زمرہ:ویکی ڈیٹا سے مطابقت رکھنے والی مختصر تفصیل

زمرہ:اسلام میں انبیا
زمرہ:اسلام میں انبیا اور رسل
زمرہ:اسلام
زلزلہ پیما

زلزلہ پیما (Seismometer) ایک آلہ جس سے زمین کی جنبش جو زلزلے کی وجہ سے پیدا ہوتی ہے، ناپی جاتی ہے۔ اس آلے میں ایک قلم یا تو کسی وزنی لٹکن (پنڈولم) سے وابستہ ہوتا ہے یا کسی ایسے وزن سے بڑھا ہوا ہوتا ہے جس کا توازن ذرا سی جنبش سے متزلزل ہوجاتا ہے۔ قلم کی نوک بیلن پر لپٹنے ہوئے کاغذ کو چھوتی ہے۔ بیلن آہستہ آہستہ گھومتا رہتا ہے۔ زمین میں ذرا سی بھی جنبش ہوگی تو قلم کا خط بیلن پر ٹیڑھا ہو جائے گا، جسے دیکھ کر ماہرین سمجھ جاتے ہیں کہ زلزلہ کہاں آیا، کتنی شدت کا تھا اور کب تک رہا۔
تاریخ

تصغیر|بائیں|ماہرِ ارضیات چنگ ہینگ کے بنائے ہوئے زلزلہ پیما کی ایک نقل
ابتدا میں ماہرینِ ارضیات نے زلزلے کی پیمائش کے لیے کئی طریقے وضع کررکھے تھے، جس میں زلزلے کی شدت کا اندازہ سطح زمین پر ہونے والے اثرات و نقصانات سے اور اس کی پیمائش کا تناسب انسانی اموات اور معاشی نقصانات سے لگایا جاتا تھا۔ اس طرح زلزلے کا پھیلاؤ تو معلوم کیا جا سکتا ہے کہ زمین پر کہاں کہاں تک یہ زلزلہ پہنچا مگر زلزلہ کی طاقت اور قوت اس طریقے میں نظر انداز ہوجاتی تھی۔ مثلاً زمین میں کتنا ارتعاش ہوا؟۔۔۔۔۔ اور زلزلے کی لہر Wave کی شدت کیا تھی؟۔۔۔۔۔
یوں زلزلے کی اصل کیفیت کا اندازہ لگانا مشکل ہوتا تھا کیونکہ زمینی بناوٹ کی بنا پر زلزلہ کم یا زیادہ محسوس ہو سکتا ہے۔ مثال کے طور پر ریگستانوں سے زیادہ پہاڑی علاقوں کو زلزلہ متاثر کرتا ہے، اگرچہ زلزلے کی قوت یکساں ہوں تب بھی۔ یہ بھی ہو سکتا ہے جس مرکز سے زلزلے کی ابتدا ہو وہاں تو اتنا نقصان نہ ہو لیکن دُور دراز کے علاقے اس زلزلے سے برباد ہوجائیں اور اس کی وجہ ان کی زمینی بناوٹ اور چٹانوں میں فرق ہو۔ زلزلے کی شدّت معلوم کرنے کے لیے ماہرینِ ارضیات نے جو دوسرا طریقہ استعمال کیا وہ سیسموگراف Seismograph تھا۔ اس کی ابتدا دو ہزار برس قبل چین میں ہوئی۔

132 عیسوی میں چین کے ماہرِ ارضیات چنگ ہینگ نے ایک انسٹرومنٹ ایجاد کیا تھا جسے آج Earthquake Weather Cock کہتے ہیں۔ یہ کانسی سے بنا ہوا ایک پیالہ نما انسٹرومنٹ تھا، جس کے اطراف اژدہے منہ کھولے بنے ہوئے تھے اور ان کے منہ میں گیندیں پھنسی ہوئی تھیں۔ اس انسٹرومنٹ کے اندر ایک پینڈولم نصب تھا جسے اژدہے کے جبڑوں سے تاروں کے ذریعے باندھ دیا گیا تھا۔ جب بھی زلزلہ آتا تو پنڈولم حرکت میں آجاتا اور کسی ایک اژدہے کے جبڑے میں پھنسی گیند گرجاتی یوں ناصرف زلزلے کی آمد کا بھی پتہ چل جاتا بلکہ سمت کا بھی اندازہ کیا جا سکتا تھا۔
سیسموگراف

تصغیر|240px|بائیں|جان ملنے کا افقی پینڈلم سیسموگراف، جاپان کے اہم ثقافتی ورثہ میں سے ایک۔ نیشنل میوزیم آف نیچر اینڈ سائنس ٹوکیو، [[جاپان میں نمائش کے موقع پر]]
زلزلوں سے متعلق علم کو Seismology کہا جاتا ہے اور اس انسٹرومنٹ کو جو زلزلوں کی آمد، سمت اور اس کی شدت کی درجہ بندی کو ریکارڈ کرتا ہے سیسمو گراف Seismograph کہلاتا ہے، جس کے ذریعے زمین میں آنے والے ارتعاش کو ریکارڈ کیا جاتا تھا۔

جدید سیسمو گراف ایک برطانوی ریسرچر جان ملنے John Milne نے اپنی جاپانی نژاد بیوی کی مدد سے 1895ء میں تیار کیا۔ یہ پیمانہ بھی پنڈولم کی مدد ہی سے کام کرتا تھا۔ اس پنڈولم کے ساتھ ایک قلم بھی منسلک کیا گیا تھا جو منسلک پیپر رول پر ایک لکیر کی صورت میں نشان بناتا چلا جاتا تھا۔ جب بھی زلزلے کی لہر اُٹھتی تو پنڈولم میں بھی ارتعاش پیدا ہوتا یوں پیپر رول پر ارتعاشی لہر کی نشان دہی ہوجاتی ہے۔
حوالہ جات

زمرہ:1880ء کی متعارفات
زمرہ:آلات
زمرہ:پیمائشی آلات
زمرہ:چینی ایجادات
زمرہ:زلزلے
زمرہ:کامنز زمرہ جس کا ربط ویکی ڈیٹا پر ہے
زمرہ:سکاٹش ایجادات
زمانہ جاہلیت

قبل از اسلام دور جب اہل عرب شرک اور بت پرستی میں مبتلا تھے۔ اس وقت عرب میں کوئی مرکزی حکومت نہ تھی۔ مختلف قبائل کے اپنے اپنے سردار تھے جو اکثر کسی بادشاہ کے تابع ہوتے تھے۔ مگر وہ اپنی داخلی آزادی ہر حالت میں برقرار رکھتے تھے۔ قبیلے کا سردار وہی ہو سکتا تھا جس کے حامی افراد زیادہ ہوں اوراہل عرب کی قومی خصوصیات بہادری، مہمان نوازی اورفیاضی میں بھی ممتاز ہو۔

اہل عرب بالعموم اور قریش بالخصوص تجارت پیشہ تھے۔ صنعت و حرفت میں پسماندہ تھے۔ صرف یمن میں اون کاتنے اور چادر اور کمبل بنانے کی صنعت موجود تھی یا بعض جگہوں پر جنگی ہتھیار بنانے کا رواج تھا۔ یہ لوگ اپنے قومی اخلاق، مہمان نوازی، ایفائے عہد، بہادری اور فیاضی کے ساتھ بعض برائیوں میں بھی مبتلا تھے۔ مثلاً شراب خوری، قمار بازی، دختر کشی اور معمولی جھگڑے پر مسلسل لڑائی جیسی عادات موجود تھیں۔

خانہ کعبہ عرب کا دینی مرکز تھا مگر اہل عرب میں بت پرستی اس حد تک بڑھ گئی تھی کہ کعبے میں بھی بت رکھے ہوئے تھے چاند، سورج اور ستاروں کی پرستش ہوتی تھی۔نصرانیت ،یہودیت اور مجوسیت کے پیرو بھی تھے مگر ان مذاہب کی صورت بدل چکی تھی۔ ایرانی یزداں اور اہرمن دو قسم کے خداؤں کے قائل تھے۔ ہندوستان میں بت پرستی کا دور دورہ تھا۔ گویا اس زمانے میں صرف عرب ہی نہیں ساری دنیا جہالت اور گمراہی میں غرق تھی۔ 8ھ میں فتح مکہ کے بعد اس دور کا خاتمہ ہوا۔
مزید دیکھیے

* عرب قبل از اسلام
* عرب میں بت پرستی
حوالہ جات

زمرہ:اسلامی اصطلاحات
زمرہ:جہالت
زمرہ:عرب قبل از اسلام
زمرہ:عربی الفاظ اور جملے
زمرہ:قبول اسلام
زمرہ:ویکی ڈیٹا سے مختلف مختصر وضاحت
زمرہ:عصر نبوی
زمرہ:قرآنی اصطلاحات
زمرہ:عرب کی دیویاں
زمرہ:اسلامیت
زمرد

زمرد، ایک سبز رنگ کا چمک دار اور شفاف پتھر جو نگینے کے علاوہ ادویات میں بھی استعمال ہوتا ہے۔ افغانستان، کشمیر، پاکستان، ہندوستان، کینیڈا، آسٹریلیا اور افریقا میں پایا جاتا ہے۔ دوا کے طور پر تقویتِ قلب و معدہ و دماغ کے لیے خاص طور پر مفید ہے۔ ماہرین اسے سلیکا کی بدلی ہوئی شکل بتاتے ہیں۔
نگار خانہ


Image:National Museum of Natural History Emeralds 1.JPG|
Image:Chalk emerald 03.jpg|
File:Hooker Emerald Brooch.jpg|
File:Beryl-146853.jpg|
File:Beryl-130023.jpg|
File:emerald2.JPG|

حوالہ جات

زمرہ:زر اشتراک درکار مواد کے روابط پر مشتمل صفحات
زمرہ:سنگ جواہر
زمرہ:معدنیات
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:ایلومینیم معدنیات
زمرہ:زیور
ستارچہ

ستارچہ اصل میں ایسے اجرام فلکی کو کہا جاتا ہے کہ جو کسی ستارے (سورج) کے گرد گردش کرتے۔ ان کے انگریزی نام میں oid کا لاحقہ اصل میں؛ نما یا مانند کی تشبیہ ہے اور astero کا لفظ ستارے یا نجم کی یونانی کو ظاہر کرتا ہے اس وجہ سے ان کو اردو میں ستارچہ یعنی نجم نما کہا جاتا ہے۔ اس کا ایک اور متبادل نجمیہ کا لفظ بھی ہو سکتا ہے لیکن اردو قواعد کے مطابق لاحقہ یہ عام طور پر کسی بڑے کے چھوٹے کے مفہوم میں آتا ہے نا کے کسی بڑے کی مانند یا نما کے مفہوم میں۔

یہ خیال کیا جاتا ہے کہ نجمیے قدیم سیاروں یا ستارچوں کے ٹوٹنے سے بنتے ہیں۔ لیکن اس نظریے کا ثبوت پیش کرنا مشکل ہے۔ تاہم ان کے بارے میں اتنا کہا جا سکتا ہے کہ ان کے جسم چٹان کی طرح سخت ہیں۔

صرف ایک نجمیہ ویسٹا (Vesta) ہمیشہ برہنہ آنکھ سے دیکھا جا سکتا ہے۔

* 2 پلاس
مزید دیکھیے

* ستارچہ

* خلاء

* ملالہ ستارچہ
حوالہ جات

زمرہ:اجرام فلکی
زمرہ:چھوٹے سیارے
زمرہ:خلائی پرواز
زمرہ:فلکیات
زمرہ:طبعی کائنات
زمرہ:نظام شمسی
زمرہ:سیارچے
زمرہ:صفحات مع گراف
زمرہ:چھوٹے پیغام خانوں کا استعمال کرنے والے مضامین
در حیات

در حیات (in vivo) کسی بھی ایسے تجربے، اختبار اور یا معالجے کو کہا جاتا ہے کہ جو اس متعلقہ جاندار (انسان یا حیوان و نباتات) کے جسم میں ہی کیا جائے، اسی وجہ سے اسے در حیات کہا جاتا ہے کہ در کے معنی ؛ کے اندر، میں اور فی وغیرہ کے ہوتے ہیں۔ انگریزی میں اسے in یعنی در اور vivo یعنی حیات سے مرکب کر کہ in vivo لکھا جاتا ہے۔ اس کے بالعکس ایک اور اصطلاح ---- در مختبر ----- بھی استعمال ہوتی ہے جس کے معنی کسی بھی ایسے عمل یا تجربے کے ہوتے ہیں کہ جو مختبر یعنی تجربہ گاہ میں (شیشے کی نلی وغیرہ) میں کیا جا رہا ہو یا جاتا ہو؛ انگریزی میں اسے in vitro کہا جاتا ہے جہاں vitro کے معنی شیشے کی نلی کے آتے ہیں۔
مزید دیکھیے

* درمختبر (in vitro)
* خرج حیات (ex vivo)
زمرہ:ویکی ڈیٹا سے مختلف مختصر وضاحت
تاجل بیوس

تاجل بیوس (پیدائش: 22 ستمبر، 1938ء - وفات: 13 دسمبر، 2008ء) پاکستان سے تعلق رکھنے والے سندھی اور اردو زبان کے مشہور شاعر تھے۔
حالات زندگی

تاجل بیوس 22 ستمبر 1938ء کو ضلع خیرپور کے شہر صوبھودیرو میں جنم لیا۔ انھوں نے سندھ یونیورسٹی سے ایم اے (اقتصادیات) کی ڈگری حاصل کی، جس کے بعد 1960ء میں درس و تدریس سے منسلک رہے۔ بعد ازاں حکومت پاکستان کے مختلف محکموں میں تعینات ہوئے اور بطور رجسٹرار کمپنیز ریٹائرڈ ہوئے۔
ادبی خدمات

تاجل بیوس شیخ ایاز کے بعد وہ سندھی زبان کے دوسرے بڑے شاعر تھے، انھوں نے نظم کے ساتھ نثر میں بھی طبع آزمائی کی، وہ چونتیس کتابوں کے مصنف تھے جبکہ ان کی دس کتابیں زیر اشاعت ہیں۔ ان کی آخری کتاب بینظیر بھٹو پر کیڈارو کے نام سے شائع ہوئی تھی، جس میں انھوں نے بینظیر بھٹو کی جدوجہد اور فکر کا احاطہ کیا ہے۔ کیڈارو واقعۂ کربلا کے پس منظر میں لکھا جاتا ہے۔ تاجل بیوس بھارت میں بھی سندھی ادبی حلقوں میں شہرت رکھتے تھے۔ ان کی تصانیف میں سندھ منھنجی اماں، تاجل جو رسالو، ان کی سندھی شاعری کا اردو ترجمہ سرخ گلاب کے موسم میں اور اردو شاعری کا مجموعہ اندازِ بیاں اور سرِ فہرست ہیں۔
تصانیف

# جڏهن ڀونءَ بڻي“ (شاعري: 1982ع)،
# ”انبن جهليو ٻُور“ (شاعري: 1983ع)،
# ”سرجيندڙ ساڻيھ جا“ (شاعري:1985ع)،
# ”سنڌ منهنجي امان“ (شاعري:1989ع)،
# ”ڪاڇي مٿان ڪونج“ (نثري نظم:1990)،
# ”ڪنڌيءَ ڪنئور ترن“ (شاعري:1991ع)،
# ”ڏور بہ اوڏا سپرين“ (ڀارت جو سفرنامو:1992ع)،
# ”ڪنڌيءَ اڪ ڦلاريا“ (شاعريءَ: 1992ع)،
# ”ڏوريان ڏوريان مَ لهان“ (9 شعري مجموعا گڏ)،
# تنهنجا نيڻ غزل (هڪ سئو غزل:1996ع)،
# ”آريجن کان الهاس نگر“ (هند سنڌ جي اديبن جا خط)،
# ”چپ انجيل جي حاشين جهڙا“ (هڪ سئو غزل: 2003ع)،
# ”تاجل جو رسالو“ (شاعري 2006ع)،
# ”انداز بيان اور“ (اردو شاعري)،
# ”گلابون ڪي موسم“ ( سندھی شاعری کا اردو ترجمہ۔۔طارق نعیم ) .
فکر

ان کی اکثر شاعری میں دھرتی سے محبت کی جھلک نظر آتی ہے، وہ لکھتے ہیں سندھ میری ماں، کوئی تمھیں کاری سمجھتا ہے، تمھارے سینے کو بموں سے اڑاتا ہے، کوئی انسانی لہو سے تمھارے دامن کو سرخ کردیتا ہے مگر پھر بھی تم ہر دور میں مومل اور قلو پطرہ کا روپ لے کر جنم لیتی رہی ہو۔
اعزازات

تاجل بیوس نے پاکستان رائٹرز گلڈ اور سہیوگ فاؤنڈیشن بمبئی کی جانب سے نارائن شیام ایوارڈ سمیت کئی ایوارڈ حاصل کیے۔
وفات

تاج بیوس 13 دسمبر 2008ء کو کراچی، پاکستان میں دماغ کی شریان پھٹنے کے باعث انتقال کر گئے۔
حوالہ جات

زمرہ:1938ء کی پیدائشیں
زمرہ:2008ء کی وفیات
زمرہ:اردو شعرا
زمرہ:بیسویں صدی کے پاکستانی شعرا
زمرہ:بیسویں صدی کے شعرا
زمرہ:پاکستانی اردو شعرا
زمرہ:پاکستانی شعرا
زمرہ:پاکستانی مسلم شخصیات
زمرہ:پاکستانی مصنفین
زمرہ:سندھی شخصیات
زمرہ:سندھی شعرا
زمرہ:سندھی مصنفین
زمرہ:ضلع خیرپور کی شخصیات
زمرہ:مضامین جن میں سندھی زبان کا متن شامل ہے
زمرہ:سندھی زبان کے شعرا
زمرہ:سندھی زبان کے مصنفین
خرج حیات

خرج حیات (ex vivo) کی اصطلاح سائنس میں ایسے تجربات و اختبارات کے ليے اختیار کی جاتی ہے کہ جن میں درحیات (in vivo) کی کیفیت تو موجود نہیں ہو لیکن اس کے باوجود (یعنی زندہ جسم میں نا ہونے کے باوجود) بھی وہ اختبار ایسے ماحول میں کیا جا رہا ہو کہ جو زندہ جسم میں موجود ماحول سے ممکنہ حد تک قریب تر ہو۔ یہ بات قابل توجہ ہے کہ گویا خرج حیات کہا جانے والا تجربہ زندہ جسم سے باہر (یعنی زندہ ماحول سے خرج ہونے کے بعد) کیا جا رہا ہوتا ہے لیکن پھر بھی اس کے ليے در مختبر (in vitro) کی اصطلاح کی بجائے خرج حیات کی اصطلاح استعمال کی جاتی ہے اور ایسا کہنے کی وجہ یہ ہے کہ تجربے میں استعمال کیا جانے والا خلیہ یا کوئی اور شے مثلا نسیج وغیرہ، گو کہ جسم سے باہر تو ہوتا ہے لیکن اس کے باوجود ممکنہ حد تک زندہ جسم کے ماحول کو پیدا کر دیا جاتا ہے اس ليے وہ تجربے میں استعمال کی جانے والی شے مختبر (laboratory) یا کسی اختباری نلی میں ہونے کے باوجود تجربہ گاہ کے ماحول کی نسبت زندہ جسم کے ماحول سے نزدیک ماحول میں ہوتی ہے۔ اگر تجربہ (عام طور پر چوبیس گھنٹے سے زیادہ) طول اختیار کر جائے اور زندہ جسم کے جیسا ماحول برقرار رکھنا ممکن نا رہے تو پھر اسے در مختبر (in vitro) کہا جا سکتا ہے۔
مزید دیکھیے

* درحیات (in vivo)
* درمختبر (in vitro)
حوالہ جات

زمرہ:لاطینی الفاظ اور جملے
زمرہ:ویکی ڈیٹا سے مطابقت رکھنے والی مختصر تفصیل
زمرہ:طبی علاج
عنور نسبتی محرض استماتت ربیطہ

انگریزی لفظ Trail کے استعمالات کے لیے دیکھیے: Trail (ضد ابہام)

عنور نسبتی محرض استماتت ربیطہ کو انگریزی میں TNF-related apoptosis-inducing ligand کہا جاتا ہے اور مختصر طور پر اسے (TRAIL) کہتے ہیں، یہ اصل میں ایک وراثے (اور اس سے تشفیر پانے والے لحمیہ) کے لیے اختیار کیا جانے والا نام ہے جو ایک ایسا لحمیاتی ربیطہ (ligand) تیار کرتا ہے جس کے ذریعہ استحالہ خلیات (transformed cells) کی استماتت (یعنی ان کو فنا کرنے کا عمل) تو واقع ہوتا ہے لیکن عنمار کے اس فنا کردینے کے اثر سے صحتمند خلیات قطعی متاثر نہیں ہوتے؛ 1997ء میں شائع ہونے والی Degli کی تحقیق کے مطابق ایسا اس حقیقت کے باوجود دیکھنے میں آتا ہے کہ صحتمند خلیات میں عنمار یا TRAIL کی تعبیر (expression) خاصی مقدار میں پائی جاتی ہے۔
وجہ تسمیہ

جیسا کہ ابتدا میں ذکر آیا کہ عنمار اور اس کا متبادل TRAIL اصل میں اختصاری کلمات ہیں اور اس کا مکمل نام انگریزی میں TNF-related apoptosis-inducing ligand اور اردو میں ---- عنور نسبتی محرض استماتت ربیطہ ---- ہوتا ہے۔
دریافت

عنمار یا TRAIL وراثہ کو 1995ء میں Wiley نے بیان کیا، اور پھر اس کے بعد 1996ء میں Pitti نے اپنی ذاتی اور آزادانہ تحقیق سے ایک cDNA دریافت کیا اور اسے APO2 کے ربیطہ کی نسبت سے APO2L کا نام دیا بعد کو یہ معلوم ہوا کہ APO2L اور TRAIL دراصل ایک ہی cDNA ہے جو دو الگ الگ سائنسدانوں کے ذریعہ الگ الگ دریافت کی وجہ سے دو نام پا گیا اور آج بھی گو کہ TRAIL کا نام سائنسی جرائد میں زیادہ نظر آتا ہے لیکن APO2L کا نام بھی اس کے متبادل کے طور پر استعمال میں دیکھا جاتا ہے۔
مقام

انسان میں عنمار لحمیہ کو بنانے والا وراثہ، لونجسیمہ تین (3q26) پر پایا جاتا ہے اور اس لحمیہ کی ساخت 281 امائنو ترشہ سے مل کر تشکیل پاتی ہے جو اپنی ہیت (conformation) میں، عبر جھلی (transmembrane) قسم دوم سے تعلق رکھتا ہے یعنی ان میں C-نہائیہ سرا برون خلوی ہوتا ہے جبکہ N-نہائیہ سرا درون خلوی ہوتا ہے۔
حوالہ جات

زمرہ:انسانی لحمیات
زمرہ:خلوی حیاتیات
زمرہ:خلیائی حیاتیات
زمرہ:خوشۂ تمایز
زمرہ:لونجسیمہ تین وراثے
ایران کی انتظامی تقسیم

موجودہ ایران کو انتظامی طور پر اکتیس صوبوں میں تقسیم کیا گیا ہے جن کو فارسی زبان میں استان کہتے ہیں۔ ہر صوبہ کا ایک دار الخلافہ ہے جس کو کو مرکز کہتے ہیں اور جو عام طور پر صوبہ کا سب سے بڑا شہر ہوتا ہے۔ مرکز یا صوبائی دار الخلافہ کا انتظام علاقائی حکومت چلاتی ہے۔ جس کا سربراہ گورنر جزل یا استاندار ہوتا ہے جس کو ایرانی وزارت داخلہ وفاقی کابینہ کی منظوری سے مقرر کرتی ہے۔

1950ء تک ایران کل 12 صوبوں میں تقسیم تھا، جن کو 1950 میں انتظامی طور پر تبدیل کر کے 10 ریاستوں میں تبدیل کر دیا گیا۔ 1960ء تا 1981ء کئی ریاستوں کو ایک ایک کر کے صوبوں کا درجہ دیا جاتا رہا اور ساتھ ہی ساتھ نئے صوبے بھی بنائے جاتے رہے، جس سے صوبوں کی تعداد بڑھتی گئی۔ آخری بار 2004ء میں صوبہ خراستان تقسیم کر کے تین نئے صوبوں میں تبدیل کیا گیا۔ اس وقت ایران کے اکتیس صوبے ہیں۔


علاقوں کے نام، آبادی، رقبہ اور صدرمقام کی تفصیل جدول میں دی گئی ہے۔


نمبر شمار
علاقہ
علاقہ کا رقبہ (مربع کلو میٹر)
علاقہ کی آبادی (تخمینہ 2005ء)
علاقہ کا صدر مقام


1
صوبہ اردبیل
17,800
1,257,624
اردبیل


2
صوبہ آذربایجان شرقی
45,650
3,620,183
تبریز


3
صوبہ آذربایجان غربی
37,437
2,949,426
ارومیہ


4
صوبہ بوشہر
22,743
887,115
بوشہر


5
صوبہ چہارمحال و بختیاری
16,332
842,002
شہر کرد


6
صوبہ فارس
122,608
4,385,869
شیراز


7
صوبہ گیلان
14,042
2,410,523
رشت


8
صوبہ گلستان
20,195
1,637,063
گرگان


9
صوبہ ہمدان
19,368
1,790,770
ہمدان


10
صوبہ ہرمزگان
70,669
1,410,667
بندر عباس


11
صوبہ ایلام
20,133
545,093
ایلام


12
صوبہ اصفہان
107,029
4,590,595
اصفہان


13
صوبہ کرمان
180,836
2,660,927
کرمان


14
صوبہ کرمانشاه
24,998
1,938,060
کرمانشاه


15
صوبہ خراسان شمالی
28,4
820,918
بجنورد


16
صوبہ خراسان رضوی
144,681
5,620,770
مشہد


17
صوبہ خراسان جنوبی
69,555
640,218
بیرجند


18
صوبہ خوزستان
64,055
4,345,607
اہواز


19
صوبہ کہگیلویہ و بویراحمد
15,504
695,099
یاسوج


20
صوبہ کردستان
29,137
1,574,118
سنندج


21
صوبہ لرستان
28,294
1,758,628
خرم آباد


22
صوبہ مرکزی
29,130
1,361,394
اراک


23
صوبہ مازندران
23,701
2,940,831
ساری


24
صوبہ قزوین
15,549
1,166,861
قزوین


25
صوبہ قم
11,526
1,064,456
قم


26
صوبہ سمنان
97,491
590,512
سمنان


27
صوبہ سیستان و بلوچستان
181,785
2,410,076
زاہدان


28
صوبہ تہران
18,814
13,530,742
تہران


29
صوبہ یزد
129,285
992,318
یزد


30
صوبہ زنجان
21,773
970,946
زنجان


31
صوبہ البرز
17,800
1,375,450
کرج




ایران کی ذیلی تقسیم
زمرہ:ایشیا کی ملکی ذیلی تقسیم
انتظامی
زمرہ:ویکی ڈیٹا سے مختلف مختصر وضاحت
زمرہ:ایران کے صوبے
زمرہ:ملکی تقسیمات کی فہرستیں
ایران کے صوبے

تصغیر|ایران کا قومی نشان

موجودہ ایران کو انتظامی طور پر اکتیس صوبوں میں تقسیم کیا گیا ہے جن کو فارسی زبان میں استان کہتے ہیں۔ ہر صوبہ کا ایک دار الخلافہ ہے جس کو کو مرکز کہتے ہیں اور جو عام طور پر صوبہ کا سب سے بڑا شہر ہوتا ہے۔ مرکز یا صوبائی دار الخلافہ کا انتظام علاقائی حکومت چلاتی ہے۔ جس کا سربراہ گورنر جزل یا استاندار ہوتا ہے جس کو ایرانی وزارت داخلہ وفاقی کابینہ کی منظوری سے مقرر کرتی ہے۔

1950ء تک ایران کل 12 صوبوں میں تقسیم تھا، جن کو 1950 میں انتظامی طور پر تبدیل کر کے 10 ریاستوں میں تبدیل کر دیا گیا۔ 1960ء تا 1981ء کئی ریاستوں کو ایک ایک کر کے صوبوں کا درجہ دیا جاتا رہا اور ساتھ ہی ساتھ نئے صوبے بھی بنائے جاتے رہے، جس سے صوبوں کی تعداد بڑھتی گئی۔ آخری بار 2004ء میں صوبہ خراسان تقسیم کر کے تین نئے صوبوں میں تبدیل کیا گیا۔ اس وقت ایران کے اکتیس صوبے ہیں۔
صوبوں کی فہرست
موجودہ صوبے
حوالہ جات
بیرونی روابط

*
* شماریاتی مرکز، حکومت ایران
* وزارت داخلہ
* اردبیل کا سرکاری موقع
* مشرقی آذربائجان کا سرکاری موقع


زمرہ؛ایران کے صوبے


زمرہ:ایران جغرافیہ-متعلقہ فہارست
زمرہ:ایران کے صوبے
ایران1
زمرہ:ایشیا کی ملکی ذیلی تقسیم
صوبے، ایران
زمرہ:ملکی تقسیمات کی فہرستیں
زمرہ:جغرافیائی فہرستیں
زمرہ:ایران کی سیاست
زمرہ:ایران
زمرہ:ایران سانچے
زمرہ:ایران کے شہر
صوبہ آذربائیجان شرقی

تصغیر|250px|صوبہ آذربائجان شرقی، ایران

صوبہ آذربائجان شرقی (فارسی: آذربایجان شرقی) ایران کے شمال مغربی علاقہ میں واقع صوبہ ہے جس کی سرحدیں مملکت آرمینیا، آذربائجان اور ایرانی صوبہ جات صوبہ اردبیل، صوبہ آذربائیجان غربی اور زانجان سے ملتی ہیں۔ صوبہ کا شمار ایران کے تاریخی علاقوں میں ہوتا ہے، جہاں کے فنون لطیفہ ایران اور ایرانی ثقافت و موسیقی کی پہچان ہیں۔ صوبائی صدر مقام ایران کا تاریخی شہر تبریز ہے۔

علاقہ کا رقبہ 47,830 مربع کلومیٹر اور آبادی 2005ء کے تخمینہ کے مطابق لگ بھگ چالیس لاکھ ہے۔ علاقہ زیادہ تر پہاڑی ہے اور موسم سرد و خشک ہے۔

آج کا آذربائجان شرقی ایران کا صنعتی مرکز ہے، جہاں 5000 سے زیادہ کارخانے ہیں۔ اہم صنعتوں میں شیشہ سازی، کاغذ سازی، کھانے پینے کی سربندی، چمڑہ سازی اور جوتا سازی اور تانبا کی مصنوعات بنانے کے کارخانوں کے علاوہ تبریز آئل ریفائنری اینڈ پیٹروکیمیکل کمپلیکس، تبریز ٹریکٹر مینوفیکچرنگ کمپنی، تبریز مشین مینوفیکچرنگ کمپنی اور آذربائجان اسٹیل ہیں۔ اس کے علاوہ تبریز دستکاریوں کے لیے بھی شہرت رکھتا ہے جہاں کے قالین اپنے رنگ اور معیار کی وجہ سے پوری دنیا میں پہچانے جاتے ہیں۔ ایک اندازہ کے مطابق علاقہ میں 66000 کے لگ بھگ قالین بننے کے مراکز ہیں جو دو لاکھ افراد کو روزگار فراہم کرتے ہیں۔ ایران سے برآمد کی جانے والی قالینوں کا 35 فیصد صوبہ آذربائجان شرقی میں تیار ہوتا ہے۔ آذربائجان شرقی کا شمار ایران کے امیر ترین علاقوں میں ہوتا ہے جو صنعتوں اور دستکاریوں کے علاوہ معدنی دولت سے بھی مالامال ہے، جہاں 1997ء تک 180 کانیں کام کر رہی ہیں اور 121 زیر تعمیر ہیں۔
مزید دیکھیے

* ایران کی انتظامی تقسیم


زمرہ:صوبہ آذربائیجان شرقی
آذربائیجان شرقی
شرقی
صوبہ آذربائجان شرقی
زمرہ:منقسم خطہ جات
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:ویکی ڈیٹا سے مختلف مختصر وضاحت
سی ٹرمینس

بائیں|280px|تصغیر|سی ٹرمینس اور ن-نہایہ کا شکلی اظہار؛ دو (سرخ اور [[نیلا) امائنو ترشے آپس میں مل کر ایک پیپٹائڈ سالمہ تیار کرتے ہیں جس کے ایک سرے پر COOH یعنی سی ٹرمینس ہوتا ہے جبکہ دوسرے سرے پر NH2 یعنی ن-نہایہ ہوتا ہے۔ اس دوران میں الگ ہونے والے پانی کے سالمے میں دونوں امائنو ترشوں کے سالمات سے آنے والا حصہ پانی کے سالمے میں نیلے اور سرخ رنگ سے دیکھا جا سکتا ہے۔]]
سی ٹرمینس، کاربو اکسیل سے C لے کے بنایا گیا ایک اختصاری کلمہ ہے جس کو انگریزی میں C-terminus کہا جاتا ہے۔ اس سی ٹرمینس سے مراد اصل میں کسی لحمیاتی سالمے کے اس سرے یا ٹرمینس (terminus) کی ہوتی ہے جس پر اس کے انتہائی سرے والے امائنو ترشے کا آزاد carboxyl group پایا جاتا ہے اسی وجہ سے اسے COOH ٹرمینس اور carboxyl-terminus بھی کہتے ہیں۔

زمرہ:لحمیات
نہایہ

نہایہ کا لفظ انگریزی terminus کے متبادل اختیار کیا جاتا ہے اور بعض اوقات اس کو نہائیہ بھی لکھا جاتا ہے جبکہ اس کی جمع نہایات کی جاتی ہے۔ انگریزی میں terminus کے لفظ کی جمع termini کی جاتی ہے اور یہ انگریزی اصطلاح بالکل دو مختلف معنوں میں آسکتی ہے۔
# بطور ----- اصطلاح ----- کے معنوں میں ؛ دیکھیے اصطلاح۔
# بطور ----- انتہائی حد یا end point ----- کے، جس کے لیے یہ صفحہ مخصوص ہے۔
* نہایہ کے لفظ کی انتہائیہ کے لفظ سے تفریق اہم ہے۔
* نہایہ کا لفظ درج ذیل سائنسی اصطلاحات میں آ سکتا ہے۔


زمرہ:ضد ابہام صفحات
زمرہ:ویکی ڈیٹا سے مختلف مختصر وضاحت